

SESSIÓ ORDINÀRIA, 28 DE GENER DE 2011, 22:30 HORES

A Colldejou, essent les 22:30 hores del dia vint-i-vuit de gener de dos mil onze, se celebra sessió ordinària al Salo de Plens de l’ajuntament.

ASSISTENTS:

Alcalde:				Marcel Salsench Escoda
		
Regidors:				Jordi Sierra Salsench
					Francisco Moreno Fernandez
Secretari:				Mario Rofes Salsench
					
Ha excusat la seva assistència:	Joan Llorens Rofes
No hi assisteix:			Xavier Ferré Salsench

ORDRE DEL DIA:

01.- Aprovació de l’Acta del dia 13 i 30 de desembre de 2010.
02.- Sol·licituds de pròrroga per adjudicar obres PUOSC 2010.
03.- Informació sobre l’avaria al pou de Massanes.
04.- Sol·licitud d’ajut a l’ACA per actuacions al pou de Massanes.
05.- Plans d’Ocupació 2010-2011. Inici curs de formació al Consell, 04/02/2011.
06.- Ofertes per executar l’obra “Mur de contenció a la zona d’equipaments”.
07.- Aprovació definitiva Ordenança Telefonia Mòbil.
08.- Projecte i Estudi d’Impacte Ambiental de l’actuació “Arranjament camí de
       l’Argentera a Colldejou, (FASE 1)”
09.- Liquidació i Comptes Generals de l’exercici de 2010.
10.- Altres punts

01.- Aprovació de l’Acta del dia 13 i 30 de desembre de 2010.

En el primer punt de l’Ordre del dia son aprovades i signades les Actes de les sessions plenàries celebrades els dies 13 i 30 de desembre de 2010, còpies de les quals es van lliurar als senyors regidors juntament amb aquesta convocatòria.

02.- Sol·licituds de pròrroga per adjudicar obres PUOSC 2010.

El nostre Ajuntament te inclosa dintre del PUOSC de l’any 2010 dos actuacions: la  núm. 2010/248 “Mur de contenció a la zona d’equipaments”, amb un pressupost de 25.726,64 € i una subvenció per part del PUOSC de 20.000,00 €; i la  núm. 2010/249 “Urbanització del carrer del cementiri i de l’entorn de la casa de pedra”, amb un pressupost de 121.380,39 € i una subvenció per part del PUOSC de 109.242,35 €.

D’acord amb lo previst a la base 3.1 de les d’execució del Pla Únic d’Obres i Serveis de Catalunya per al quadrienni 2008-2012, les actuacions han de ser adjudicades en un termini màxim d’un any a comptar de l’endemà de la publicació en el Diari Oficial de la Generalitat de Catalunya de l’aprovació del programa del PUOSC de l’anualitat corresponent, és a dir abans del proper dia 25 de febrer de 2011. No obstant es preveu la possibilitat de sol·licitar una pròrroga de sis mesos.

Atès dons la impossibilitat del nostre Ajuntament de procedir a l’adjudicació de les actuacions indicades abans de la data límit del 25 de febrer de 2011, el Ple acorda: 



Que sent previsible que el nostre Ajuntament no pugui garantir el termini d’adjudicació de l’actuació “Mur de contenció a la zona d’equipaments” i “Urbanització del carrer del cementiri i de l’entorn de la casa de pedra”, incloses en el PUOSC de l’any 2010, sol·licitar al Departament de Governació de la Generalitat de Catalunya, la concessió d’una pròrroga de sis mesos  en el termini d’adjudicació d’aquestes actuacions (fins el proper 25 d’agost de 2011).

03.- Informació sobre l’avaria al pou de Massanes.

El Sr. Alcalde dona compte al senyors regidors assistents de les actuacions que s’han dut a terme amb relació a l’avaria soferta al pou de Massanes el passat mes de desembre de 2010.

En la sessió plenària del passat mes de desembre es va comentar que s’havia de fer una exploració al pou amb una càmera, per tal de determinar el grau d’avaria soferta. Aquest treball es va fer a primers de gener, i el resultat ha estat prou preocupant, ja que s’ha pogut constatar que part de la canonada d’intubació del pou està afectada per electròlisis que ha provocat el deteriorament total de les parets. D’aquí els problemes que es van produir quant es va treure la bomba.

Per part del del tècnic de l’Agencia Catalana de l’Aigua de les Terres de l’Ebre, Sr. Carlos Loaso, s’estan duent a terme els estudis necessaris per determinar l’actuació a prendre. Les opcions passen per introduir un nou tub per dins de l’actual, lo que comportaria a més la substitució de l’actual bomba d’impulsió i tota la canonada de ferro fins la superfície del pou, i l’altra opció passaria per la construcció d’un nou pou al costat de l’actual, amb lo que es podria aprofitar els equips de bombeig que tenim. En qualsevol cas, i dependent de la solució que s’adopti, tècnicament es creu necessari procedir al bombament de l’aigua a través de dos equips d’impulsió, una bomba que pujaria l’aigua fins la superfície del pou o com a molt fins el pla de Massanes i l’altra des del punt que es determini fins el Coll del Guix, per lo que s’hauria de fer un petit dipòsit.

Pel que fa al finançament de l’actuació, és previsible que el cost serà important, per lo que el Sr. Alcalde comenta que el proper dilluns dia 31 de gener te previst una visita amb companyia del Tècnic de l’ACA Sr. Carlos Loaso, amb el Delegat del Govern de la Generalitat a Tarragona, Sr. Joaquim Nin, per tractar d’aconseguir una subvenció per aquesta actuació, ja sigui a través de l’Agència Catalana de l’Aigua  o el propi departament de Governació de la Generalitat.

04.- Sol·licitud d’ajut a l’ACA per actuacions al pou de Massanes.

Com a conseqüència de l’avaria al pou de Massanes comentat en el punt anterior, i tenint en compte que, l’Agència Catalana de l’Aigua va participar activament en les obres de construcció del pou l’any 1998 i posterior portada de l’aigua l’any 1999, així com en els estudis previs per determinar l’avaria, per Resolució del Sr. Alcalde del dia 17 de gener de 2011, s’ha adoptat el següent acord:

“Sol·licitar a l’Agència Catalana de l’Aigua l’ajuda necessària per tal de dur a terme els estudis per determinar les actuacions a prendre per restablir el subministrament d’aigua a la població de Colldejou,  així com de l’aportació econòmica per tal de dur a terme les actuacions que es determini”.

Conformes tots els senyors regidors presents, la Resolució adoptada pel Sr. Alcalde és ratificada pel Ple. 



05.- Plans d’Ocupació 2010-2011. Inici curs de formació al Consell, 04/02/2011.

Amb data 14 de novembre de 2010 es va iniciar el Pla d’Ocupació 2010, dintre del marc del Projecte Impuls que promou la Generalitat de Catalunya, amb l’actuació “Arranjament d’edificis i equipaments municipals”.

La Resolució TRE/2665/2010, de 30 de juliol, per la qual es fa pública la convocatòria pels anys 2010-2011, en el seu article 6 preveu que les entitats locals beneficiàries hauran de facilitar als participants una formació transversal amb una durada mínima de 30 hores al llarg de l’execució del projecte.

A petició dels diferents ajuntaments de la comarca del Baix Camp, el Consell Comarcal impartirà aquest curs de formació que s’iniciarà el proper dia 4 de febrer i finalitzarà l’11 de març de 2011, tots els divendres de 9 a 14 hores, per lo que ja s’ha confirmat l’assistència dels dos treballadors de Colldejou: Xavier Ferré i Josep Guirro.

Es recorda que de cara als plans de 2011, tenim aprovada l’actuació “Manteniment i conservació de boscos i periurbans” i ja es poden tramitar les dos ofertes previstes i que en qualsevol cas, han de ser contractats abans del 15 de juny de 2011.

06.- Ofertes per executar l’obra “Mur de contenció a la zona d’equipaments”.

L’Ajuntament va iniciar els tràmits de contractació per realitzar les obres de “Mur de contenció a la zona d’equipaments” per tal d’acollir-se a la convocatòria del PUOSC de l’any 2010.

El preu del contracte ascendeix a la quantitat de 25.726,64 € IVA inclòs, i existeix consignació pressupostària suficient a la partida 619.05 del pressupost vigent. El Secretari Interventor municipal ha emès l’informe sobre el procediment a seguir i tractant-se d’una actuació el pressupost del qual és inferior a 50.000 € (IVA vigent  exclòs), d’acord amb lo previst a l’article 122.3 de la Llei 30/2007, de Contractes del sector públic, aquest es pot dur a terme com a Contracte Menor. 

S’ha consultat a dos empreses locals del sector, les quals han presentat les següents ofertes:

	Construccions DARA
	25.798,68 €

	Construccions Rafel Mestre Vidal
	25.209,80 €



Per tot això, el Ple acorda:

1r. Dur a terme les obres relatives a “Mur de contenció a la zona d’equipaments” mitjançant el procediment del contracte menor, amb el contractista Rafel Mestre Vidal per un import de 25.209,80 € IVA inclòs Les condicions per a l’execució correcta del contracte d’obres  són les següents:

a) El contractista  adjudicatari del contracte, ha d'executar l'obra amb subjecció a la Memòria aprovada.

b) El termini per a l’execució del contracte és d tres mesos comptats a partir de la data de signatura de l’acta de Replanteig 



2n. En la partida pressupostària 619.05 hi ha consignació suficient per a autoritzar la despesa per import de fins a 25.209,80 €.

3r. Que es notifiqui aquesta resolució a la persona adjudicatària en el termini de deu dies a partir de la data, i una vegada realitzada l’obra, s’incorpori la factura a l’expedient i es tramiti el pagament, si és el cas.

07.- Aprovació definitiva Ordenança Telefonia Mòbil.

El ple de l’Ajuntament de Colldejou va acordar en data 13 de desembre de 2010 aprovar provisionalment la nova imposició de la ordenança fiscal “Taxa per aprofitament especial del domini públic municipal, a favor d’empreses explotadores de serveis de telefonia mòbil”, d’acord amb lo previst per la Llei 51/2002, de 27 de desembre, de reforma de la Llei 39/1988, de 28 de desembre, reguladora de les hisendes locals.

L’acord d’aprovació provisional i el text de les ordenances va exposar-se al públic per termini de 30 dies perquè els interessats presentessin en el seu cas les corresponents reclamacions.

Transcorregut el termini i havent-se presentat al·legacions per part de Redtel Asociación de Operadores de Telecomunicaciones, aquestes han estat desestimades d’acord amb l’informe emès pels serveis tècnics de BASE, per lo que d’acord amb la normativa reguladora de les hisendes locals, el Ple acorda:

1r.- Aprovar definitivament la Ordenança Fiscal reguladora de la Taxa per aprofitament especial del domini públic municipal, a favor d’empreses explotadores de serveis de telefonia mòbil.

1n.- Contra l’ordenança fiscal podrà interposar-se recurs contenciós administratiu davant la Sala contenciosa administrativa del Tribunal Superior de Justícia en el termini de 2 mesos a comptar de l’endemà de la publicació d’aquest edicte en el BOP de Tarragona.

08.- Projecte i Estudi d’Impacte Ambiental de l’actuació “Arranjament camí de l’Argentera a Colldejou, (FASE 1)”

A títol informatiu es sotmet a la consideració del Ple el projecte i estudi d’impacte ambiental de l’actuació “Arranjament del camí de l’Argentera a Colldejou, (fase 1)”, document que ha estat redactat pels serveis d’Enginyeria de la Diputació de Tarragona a petició de l’Ajuntament de l’Argentera i posterior conformitat per part de l’Ajuntament de Colldejou.

L’objecte d’aquest document és definir, justificar tècnicament i valorar econòmicament les obres necessàries per tal de condicionar el camí que uneix Colldejou (carretera T-322) amb l’Argentera (camí de Vilanova d’Escornalbou) per tal de què disposi d’una secció que permeti el trànsit de vehicles i, d’aquesta manera, obrir una nova via de comunicació entre tots dos municipis.

Aquest projecte contempla l’arranjament del camí de l’Argentera a Colldejou en una
primera fase, anomenada Fase 1, a la qual se li dotarà d’un únic carril per al trànsit de vehicles. La fase 2, que serà objecte d’un projecte a redactar en el futur, si s’escau, contemplarà l’addició d’un segon carril a aquest camí.




Aquest projecte es separa en dues etapes diferenciades. La primera etapa, anomenada etapa A, contempla totes les obres previstes a la fase 1, excepte la dotació de la capa de trànsit (rodadura). L’etapa B contempla únicament l’estesa d’aquesta capa de ferm.

El Pressupost d’aquesta primera fase puja la quantitat de 1.184.695,43 €, el finançament del qual queda encara per determinar.

09.- Liquidació i Comptes Generals de l’exercici de 2010.

Es sotmet al Ple la Liquidació del Pressupost i Comptes Generals de la Corporació corresponents a l’exercici de 2010. Per part del Secretari/Interventor s’ha redactat el corresponent expedient el qual es sotmet a la consideració del Ple en Comissió Especial de Comptes, el resum dels quals queda reflectit de la següent manera:

El romanent líquid de tresoreria resultant del tancament de l’exercici és de 154.018,71 €. 

La gestió de la tresoreria dóna el següent resultat:

	Existències inicials a tresoreria
	13.528,75

	Cobraments
	607.101,48

	Pagaments
	564.631,95

	Existències finals a tresoreria
	55.998,28



El resultat pressupostari  és el següent:		                                    			   	                                                                                                     				                             Drets       Obligacions        Resultat 
	Operacions corrents
	 236.842,00
	196.262,62
	40.579,38

	+ Altres operacions no financeres
	83.567,24
	130.955,50
	-47.388,26

	Total operacions no financeres
	320.409,24
	327.218,12
	-6.808,88

	+Actius financers
	           0,00
	           0,00
	            0,00

	+Passius financers
	121.000,00
	121.230,35
	-230,35

	Resultat pressupostari de l’exercici
	441.409,24
	448.448,47
	-7.039,23

	Resultat pressupostari ajustat :
	
	
	-7.039,23


                  			                                         
De l’anàlisi del resultat pressupostari de l’any 2010, se’n desprèn que els recursos pressupostaris han estat suficients per finançar les despeses pressupostàries.
Ingressos

	Pressupost   Previsió inicial d’ingressos
	                714.265,00

	Modificacions d’ingressos
	68.108,00

	Pressupost definitiu d’ingressos
	782.373,00

	Drets reconeguts
	441.409,24

	Recaptació neta
	334.943,76

	Drets pendents de cobrament
	106.465,48


     Despeses

	Pressupost   Previsió inicial de despeses
	714.265,00

	Modificacions de despeses
	68.108,00

	Pressupost definitiu de despeses
	782.373,00

	Obligacions reconeguts
	448.448,47

	Despeses pagades
	444.382,99

	Obligacions pendents de pagament
	4.065,48




Balanç de Situació: 

Pel que fa al Balanç de Situació, aquest ofereix un Actiu i Passiu per import de 1.056.892,54 €.

D’acord amb lo previst a la legislació vigent el Ple, en Comissió Especial de Comptes,  informa favorablement els comptes generals de l’exercici de 2010, acordant-se l’exposició pública durant el període reglamentari mitjançant anuncis al tauler d’edictes de l’Ajuntament i Butlletí Oficial de la Província respectivament. Es lliura còpia dels comptes als senyors regidors.

10.- Altres punts

10.01.- Proposta d’adhesió al Conveni entre l’Agència de Protecció de la Salut i el Consell Comarcal del Baix Camp per la realització de la prestació dels serveis de Protecció de la Salut.

L’objecte d’aquest conveni és regular l’encàrrec que realitzin els diferents municipis de la comarca del Baix Camp a favor de l’Agència de Protecció de la Salut (APS) per la prestació dels serveis que s’especifiquen en l’annex del conveni, tals com Controls per la prevenció de la legionel·losi, Compliment de les obligacions amb les xarxes públiques d’abastament d’aigua, Elaboració d’informes de protecció de la Salut en els procediments de llicències ambientals, Informes sanitaris per establiments turístics i piscines, Suport tècnic en les inspeccions sanitàries, etc.

Aquest servei no suposarà cap cost econòmic per l’Ajuntament, de conformitat amb lo que es preveu en el conveni que es va subscriure amb data 11 de gener de 2006 entre el Departament de Salut de la Generalitat de Catalunya, l’Associació Catalana de Municipis i Comarques i la Federació de Municipis de Catalunya.

No havent-hi cap objecció per part dels senyors regidors presents, s’acorda l’adhesió de l’Ajuntament de Colldejou a conveni esmentat.

10.02.- Projecte esportiu a la Baronia d’Escornalbou.

El Sr. Alcalde informa que l’Associació Esportiva Baronia d’Escornalbou, te previst el proper dia 29 de maig de 2011 organitzar un esdeveniment esportiu que comprèn les següents proves:

· Marató de muntanya , de 42195 metres i que recorre els set pobles de la Baronia d’Escornalbou.
· Mitja marató de muntanya, de 21100 metres i que recorre alguns pobles de la Baronia.
· Caminada, que aprofita el mateix recorregut de la mitja marató.

S’establirà controls i zones de avituallament al centre de cada poble, als efectes de facilitar l’agrupament dels familiars i acompanyants dels participants, per lo que s’ha demanat la col·laboració de les diferents entitats del municipi en les tasques organitzatives. A més es demana una col·laboració econòmica de 500 € per contribuir al finançament de la prova.







10.03.- Proposta de sortida d’emergència a la sala del ball del Casal.

El departament d’Arquitectura de la Diputació de Tarragona, per encàrrrec de l’Ajuntament de Colldejou esta duent a terme els trreballs de redacció del projecte “Arranjaments varis al Casal”, obra que està inclosa en el PUOSC de l’any 2012. Entre les obres a incloure al projecte es contempla l’ampliació de la sala del ball amb l’enderroc de la paret que separa la sala de l’anomenada disco o pub. Al donar més cabuda a la sala, el codi tècnic d’edificació obliga a donar una sortida més d’emergència, per lo que els serveis tècnics proposen la nova sortida per mitjà d’unes escales metàl·liques fins el frontó a tramés d’una obertura ampliant una de les finestres.

Examinada la opció proposada pels tècnics de la Diputació, al parer dels senyors regidors, no sembla massa correcta, per lo que s’acorda que es miri de trobar altres solucions a través del solar tocant a la part posterior de l’escenari.

No havent-hi més punts a tractar, a les 23:55 hores es dona per acabada la sessió, de la qual s’aixeca aquesta acta que signen els assistents i jo, el Secretari, que certifico.

